CELEX: 32015D0311(01)
Language: bg
Date: 2015-03-10 00:00:00
Title: Решение на Комисията от 10 март 2015 година за определяне на обектите, на които се присъжда Знакът за европейско наследство през 2014 г.

11.3.2015   
            
            
               BG
            
            
               Официален вестник на Европейския съюз
            
            
               C 83/3
            
         РЕШЕНИЕ НА КОМИСИЯТА
   от 10 март 2015 година
   за определяне на обектите, на които се присъжда Знакът за европейско наследство през 2014 г.
   (2015/C 83/03)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Решение № 1194/2011/ЕС на Европейския парламент и на Съвета от 16 ноември 2011 г. за предприемане на действие от страна на Европейския съюз за Знака за европейско наследство (1), и по-специално член 14, параграф 1 от него,
   като има предвид, че:
   
               (1)
            
            
               На 17 декември 2014 г. европейският екип представи на Комисията своя доклад относно процеса на подбор на обектите за присъждане на Знака за европейско наследство през 2014 г. и тя, като вземе предвид неговите препоръки, следва да определи обектите, на които да се присъди знакът.
            
         
               (2)
            
            
               В съответствие с член 15 от Решение № 1194/2011/ЕС всеки обект, на който е присъден знакът, подлежи на редовен мониторинг, за да се гарантира, че той продължава да отговаря на критериите и че спазва проекта и работния план, представени при кандидатстването за подбора,
            
         РЕШИ:
   Член единствен
   Знакът за европейско наследство се присъжда на центъра на стария град Атина (Гърция), Абатството Клюни (Франция), архив на короната на Арагон (Испания), Съюза на Люблин (Полша), териториите на мира на Вестфалия (Германия), библиотеката „Biblioteca Geral da Universidade de Coimbra“ (Португалия), Конституцията от 3 май 1791 г. (Полша), замъка Хамбах (Германия), Хартата за премахване на смъртното наказание (Португалия), сградата „Residencia de Estudiantes“ (Испания), Каунас от периода 1919 — 1940 г. (Литва), партизанската болница Франя (Словения), къщата на Робер Шуман (Франция), музея Casa Alcide de Gasperi (Италия), историческата корабостроителница в Гданск (Полша) и мемориалния парк „Паневропейски пикник“ (Унгария).
   
      Съставено в Брюксел на 10 март 2015 година.
      
         
            За Комисията
         
         Tibor NAVRACSICS
         
            Член на Комисията
         
      
   
   
      (1)  ОВ L 303, 22.11.2011 г., стр. 1.